**Zápisnica**

z desiateho zasadnutia Obecného zastupiteľstva v Rúbani, konaného

dňa 13. decembra 2019 o 1400 hodine na Obecnom úrade v Rúbani

Prítomní: podľa prezenčnej listiny, ktorá tvorí prílohu tejto zápisnice pod písmenom B.

Zasadnutie Obecného zastupiteľstva v Rúbani otvorila a viedla starostka obce Ing. Štěpánka Zacharová. Konštatovala, že rokovania sa zúčastňuje 5 poslancov, takže zasadnutie je uznášaniaschopné.

Potom oboznámila prítomných s návrhom programu rokovania.

*O schválení návrhu nasledovalo verejné hlasovanie.*

*Prítomnosť/kvórum = 5/3*

*Hlasovanie „za/proti/zdržal sa hlasovania“ = 5/0/0*

1. Otvorenie zasadnutia
2. Určenie zapisovateľa a overovateľov zápisnice
3. Voľba návrhovej komisie
4. Most ponad potok Paríž - havarijný stav
5. Návrh Všeobecne záväzného nariadenia Obce Rúbaň č. 6/2019, ktorým sa mení Všeobecne záväzné nariadenie Obce Rúbaň č. 5/2018 o miestnych daniach a miestnom poplatku za komunálne odpady a drobné stavebné odpady
6. Dodatok č. 1/2019 k Zmluve o dielo č. 24 – Rúbaň/2011
7. Návrh plánu kontrolnej činnosti hlavného kontrolóra obce Rúbaň na I. polrok 2020
8. Návrh na VII. úpravu rozpočtu obce Rúbaň na rok 2019
9. Sadzobník cien za služby poskytovaných obcou Rúbaň
10. Požiarny poriadok obce
11. Rôzne
12. Záver

Zmena návrhu programu zasadnutia obecného zastupiteľstva nebola predložená a preto sa zasadnutie obecného zastupiteľstva konalo v zmysle návrhu programu rokovania.

**1/ Otvorenie zasadnutia**

Zasadnutie obecného zastupiteľstva otvorila a viedla Ing. Štěpánka Zacharová, starostka obce. Rokovanie bolo obohatené vianočným veršom, ktorý predniesla naša malá občianka, Réka Šuta, žiačka 1. ročníka Základnej školy v Strekove.

**2/ Určenie zapisovateľa a overovateľov zápisnice**

Predsedujúca určila za zapisovateľku Helenu Kanyicskovú a za overovateľov zápisnice určila Zoltána Ešeka a Imricha Petríka.

**3/ Voľba návrhovej komisie**

Starostka obce, Ing. Štěpánka Zacharová navrhla za členov návrhovej komisie PaedDr. Krístínu Pócsovú, Ing. Zoltána Tamašeka a Bc. Líviu Šámšonovú.

*O schválení návrhu nasledovalo verejné hlasovanie.*

*Prítomnosť/kvórum = 5/3*

*Hlasovanie „za/proti/zdržal sa hlasovania“ = 5/0/0*

**4/ Most ponad potok Paríž - havarijný stav**

Starostka obce, Ing. Štěpánka Zacharová podala nasledovnú správu:

Vzhľadom na vizuálne zlý stav mosta ponad potok Paríž, ktorý je vo vlastníctve obce a permanentné prekračovanie jeho stanoveného maximálneho zaťaženia ťažkými dopravnými prostriedkami (poľnohospodárske mechanizmy, nákladné autá na prepravu stavebného materiálu), je obec povinná túto situáciu riešiť. Kritickú situáciu mosta spôsobil dlhoročný prejazd vozidiel s vyššou hmotnosťou ako je 5,5 ton.

Vykonané úkony:

V súvislosti s riešením stavebno-technického stavu mostného objektu ponad Parížsky potok starostka obce iniciovala **stretnutie s podnikateľskými subjektmi** – najväčšími užívateľmi miestnej komunikácie, na ktoré boli podnikateľské subjekty písomne pozvaní pozvánkou doručenou s návratkou.

Stretnutie sa konalo dňa 20.02.2019.

Pozvaných bolo 8 podnikateľských subjektov, a to:

Vienna DC, a.s. Rúbaň, Rúbaň 1, 941 36 Rúbaň

AT DUNAJ, spol. s r.o., Šafárikova 124, 048 01 Rožňava

Rúbanka, s.r.o., Rúbaň 470, 941 36 Rúbaň

|  |
| --- |
| 1. Rúbaň Vineyards, s.r.o., Rúbaň 479, 941 36 Rúbaň |
| 1. SANVIN s.r.o., Štetinova 7, 811 06 Bratislava 2. AGROPARTNER BB, s.r.o., Strekov 373, 941 37 Strekov 3. Juraj Vágvölgyi, Rúbaň 68, 941 36 Rúbaň 4. Ladislav Pócs, Rúbaň 101, 941 36 Rúbaň |

Stretnutia sa zúčastnilo 5 podnikateľských subjektov.

Nezúčastnili sa:

AT DUNAJ, spol. s r.o., Šafárikova 124, 048 01 Rožňava

SANVIN s.r.o., Štetinova 7, 811 06 Bratislava

AGROPARTNER BB, s.r.o., Strekov 373, 941 37 Strekov

Záver stretnutia:

* vypracovanie diagnostiky a prepočtu mostného objektu,
* participácia užívateľov miestnej komunikácie na cene za dodanie služby

**Zaslanie objednávky** v celkovej cene 4438,56 EUR pre dodávateľa služby na vypracovanie diagnostiky a prepočtu mostného objektu.

Dodávateľ služby: Žilinská univerzita v Žiline Stavebná fakulta Katedra stavebných konštrukcií a mostov

Na cene vo forme daru participovali:

Vienna DC, a.s. Rúbaň, Rúbaň 1, 941 36 Rúbaň vo výške 500 EUR

Rúbanka, s.r.o., Rúbaň 470, 941 36 Rúbaň vo výške 500 EUR

|  |
| --- |
| 1. Rúbaň Vineyards, s.r.o., Rúbaň 479, 941 36 Rúbaň vo výške 500 EUR |

Juraj Vágvölgyi, Rúbaň 68, 941 36 Rúbaň vo výške 500 EUR

Ladislav Pócs, Rúbaň 101, 941 36 Rúbaň vo výške 200 EUR

Darovacie zmluvy sú zverejnené na webovom sídle obce: [www.obecruban.sk](http://www.obecruban.sk).

**Správa o diagnostike a prepočte klenbového murovaného mostu na miestnej komunikácii ku Château Rúbaň**  (ďalej len „Správa“) bola do podateľne obce doručená v mesiaci júl 2019 a ihneď zverejnená na webovom sídle obce: [www.obecruban.sk](http://www.obecruban.sk).

Dňa 19.09.2019 bolo listom oznámené všetkým podnikateľským subjektom, t. j. najväčším užívateľom miestnej komunikácie, **zverejnenie správy**.

Dňa 16.9.2019 boli listom podnikateľské subjekty **upozornené na vybrané ustanovenia cestného zákona**.

Na nevyhnutné zamedzenie prípadného ohrozenia zdravia, života a majetku osôb **je potrebné obmedziť dopravu na moste pre vozidlá nad 3,5 ton**. To znamená pristúpiť k čiastočnej uzávierke mostného objektu v zmysle cestného zákona.

Nakoľko ide o miestnu komunikáciu, správnym orgánom v tejto veci je naša obec

Policajným orgánom bolo vykonané miestne šetrenie v súvislosti s plánovanou čiastočnou uzávierkou miestnej komunikácie na mostnom objekte dňa 30.10.2019.

Technická správa k projektu organizácie dopravy na miestnej komunikácii bola vypracovaná firmou STOMON s.r.o. Nové Zámky, Slovenská 23/B, 940 02 Nové Zámky.

Technická správa spolu so žiadosťou o zaujatie stanoviska k plánovanej čiastočnej uzávierke bola dňa 22.11.2019 zaslaná 17 dotknutým osobám, a to:

* Okresné riaditeľstvo Policajného zboru, Okresný dopravný inšpektorát Nové Zámky, Ul. Bratov Baldigarovcov 7, 940 01 Nové Zámky
* Okresný úrad Nové Zámky, odbor cestnej dopravy a pozemných komunikácií, Podzámska 25, 940 01 Nové Zámky
* Okresné riaditeľstvo Hasičského a záchranného zboru Nové Zámky, Komárňanská 15 ,940 01 Nové Zámky
* Slovenská správa ciest, Miletičova 19, P.O.BOX 19, 826 19 Bratislava
* SPP – distribúcia, a.s., Mlynské Nivy 44/b, 825 19 Bratislava 26
* Západoslovenská distribučná, a.s., Čulenova 6, 816 47 Bratislava
* Slovenský vodohospodársky podnik, štátny podnik, Odštepný závod Bratislava, Karloveská 2, Bratislava
* Západoslovenská vodárenská spoločnosť, a.s., Odštepný závod Nové Zámky, Ľanová 17, 940 01 Nové Zámky
* Slovak Telekom, a.s., Bajkalská 28, 827 62 Bratislava
* Vienna DC, a.s. Rúbaň, Rúbaň 1, 941 36 Rúbaň
* AT DUNAJ, spol. s r.o., Šafárikova 124, 048 01 Rožňava
* Rúbanka, s.r.o., Rúbaň 470, 941 36 Rúbaň

|  |
| --- |
| * Rúbaň Vineyards, s.r.o., Rúbaň 479, 941 36 Rúbaň |
| * SANVIN s.r.o., Štetinova 7, 811 06 Bratislava * AGROPARTNER BB, s.r.o., Strekov 373, 941 37 Strekov * Juraj Vágvölgyi, Rúbaň 68, 941 36 Rúbaň * Ladislav Pócs, Rúbaň 101, 941 36 Rúbaň |

Čiastočná uzávierka miestnej komunikácie na mostnom objekte sa plánuje v dobe:

Začiatok: január 2020

Ukončenie: doba neurčitá.

Ukončenie závisí od rozhodnutia obce a podnikateľských subjektov – užívateľov miestnej komunikácie, že akú nosnú zaťažiteľnosť si stanovia., t.j. či pôjde o opravu mostného objektu respektíve rekonštrukciu mostného objektu.

*Z diagnostiky a prepočtu vyplynulo, že normálna zaťažiteľnosť objektu je cca 13 ton. Reálna požadovaná zaťažiteľnosť podľa predpisov je 32,0 ton (plné veľké nákladné auto). Preto je potrebné si položiť otázku, aké ťažké autá tam budú chodiť? Chceme zachovať zaťažiteľnosť 13,0 t ( boli by to len sanačné práce - menší rozsah projektu a prác znamená lacnejší projekt). Ak je v záujme zvýšiť danú zaťažiteľnosť (únosnosť), znamená to zosilnenie objektu, to je viac prác a tým pádom aj väčšia cena projektu.*

Predpokladáme, že pri zachovaní zaťažiteľnosti 13 t by sa jednalo o opravu a mostný objekt by bol čiastočne uzavretý.

Pri zvýšení zaťažiteľnosti by išlo o rekonštrukciu, mostný objekt by bol úplne uzavretý a bolo by potrebné riešiť v tom prípade aj dočasné premostenie, čo by taktiež navýšilo cenu o niekoľko desaťtisíc eur.

Dňa 27.11.2019 sme listom požiadali o pomoc aj ministra obrany Slovenskej republiky, či by nám armáda nevedela pomôcť formou inštalácie ženijného premostenia. Prieskum terénu bol ozbrojenými silami vykonaný na mieste dňa 12.12.2019. Podľa ich predbežného vyjadrenia, ozbrojené sily obci nebudú vedieť pomôcť, nakoľko sa nejedná o mimoriadnu situáciu (armáda zasahuje pri ohrození života – evakuácia obyvateľstva).

O prenájom premostenia obec môže požiadať aj Správu štátnych hmotných rezerv SR. Samotné premostenie (stavebné konanie, projekt, montáž premostenia) však musí realizovať obec dodávateľským spôsobom (napr. firmou Váhostav, Doprastav ...). Po ukončení prenájmu premostenia, je obec povinná konštrukciu vrátiť v nepoškodenom stave. Išlo by o nemalé vynaložené finančné prostriedky.

Dočasné premostenie je možné riešiť aj komerčným spôsobom. Na stanovenie ceny mostnej konštrukcie je potrebná rekognoskácia na tvare miesta/dĺžka – šírka – brehy – nájazdy – nosnosť atd./.

Ako príklad môžeme uviesť obec Jabloň, ktorá premostenie o dĺžke 9,14 metrov riešila na dobu 24 mesiacov a táto služba ich stála 20 500 EUR. Zahrňovala montáž, dopravu a nájom.

Ďalším problémom je aj skutočnosť, že časť miestnej komunikácie, ktorého súčasťou je aj spomínaný objekt, nie je vo vlastníctve obce. Vlastníkom je Slovenská správa ciest, ktorú sme už medzičasom požiadali o delimitáciu tejto časti miestnej komunikácie do vlastníctva obce.

**Resumé:**

1. Oprava:

Most by bol počas projektovej prípravy a realizácie len naďalej čiastočne uzavretý. Po oprave by jeho max. zaťaženie bolo 13 ton.

1. Rekonštrukcia:

Pokiaľ by sa malo max. zaťaženie mosta zvýšiť na 32 t, vyžaduje si to jeho rekonštrukciu a celkovú uzávierku počas stavebných prác. Taktiež by bolo potrebné paralelné provizórne premostenie.

V oboch prípadoch náklady na sanáciu mosta majú podľa cestného zákona znášať subjekty, ktoré most preťažovali vozidlami o vyššej hmotnosti ako 5,5 t (ktorá je vyznačená zvislou dopravnou značkou – zákaz vjazdu vozidiel nad 5,5 t) a zavinili jeho havarijný technický stav. Je to napokon aj ich morálna povinnosť.

Poslancom bol v písomných podkladoch doručený návrh uznesenia s dôvodovou správou.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 5/3*

*Hlasovanie „za/proti/zdržal sa hlasovania“ = 5/0/0*

**U z n e s e n i e** Obecného zastupiteľstva v Rúbani **č. 83** zo dňa **13.12.2019**

Obecné zastupiteľstvo v Rúbani

**berie na vedomie**

Správu starostky obce o havarijnom stave mosta ponad potok Paríž

**5/ Návrh Všeobecne záväzného nariadenia Obce Rúbaň č. 6/2019, ktorým sa mení Všeobecne záväzné nariadenie Obce Rúbaň č. 5/2018 o miestnych daniach a miestnom poplatku za komunálne odpady a drobné stavebné odpady**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál - Návrh Všeobecne záväzného nariadenia Obce Rúbaň č. 6/2019, ktorým sa mení Všeobecne záväzné nariadenie Obce Rúbaň č. 5/2018 o miestnych daniach a miestnom poplatku za komunálne odpady a drobné stavebné odpady, ktorý tvorí prílohu zápisnice pod písmenom C. Návrh VZN bol v zmysle § 6 ods. 1 zákona č. 369/1990 Zb. o obecnom zriadení v znení neskorších predpisov zverejnený na úradnej tabuli obce, webovom sídle obce a na Centrálnej úradnej elektronickej tabuli (CUET) umiestnenej na Ústrednom portáli verejných služieb ľuďom dňa 28.11.2019. Lehota na pripomienky (najmenej desaťdňová lehota - § 6 ods. 4 citovaného zákona) bola určená do 12.12.2019.

Navrhované zmeny sú vynútené potrebou zvýšiť príjmy obecného rozpočtu vzhľadom na predpokladané zvýšené výdavky súvisiace s likvidáciou odpadu na území obce Rúbaň.

Poslancom bol v písomných podkladoch doručený návrh uznesenia s dôvodovou správou.

Starostka obce sa uistila, že k predloženým návrhom uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 5/3*

*Hlasovanie „za/proti/zdržal sa hlasovania“ = 5/0/0*

**U z n e s e n i e** Obecného zastupiteľstva v Rúbani **č**. **84** zo dňa **13.12.2019**

Obecné zastupiteľstvo v Rúbani

sa **uznieslo**

na Všeobecne záväznom nariadení obce Rúbaň číslo 6/2019, ktorým sa mení Všeobecne záväzné nariadenie obce Rúbaň číslo 5/2018 o  miestnych daniach a miestnom poplatku za komunálne odpady a drobné stavebné odpady

**6/ Dodatok č. 1/2019 k Zmluve o dielo č. 24 – Rúbaň/2011**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál – Dodatok č. 1/2019 k Zmluve o dielo č. 24 – Rúbaň/2011, ktorý tvorí prílohu zápisnice pod písmenom D. Odpadové hospodárstvo na Slovensku prechádza zmenami. Tou najväčšou je zrejme zásadný rast ceny za nakladanie s odpadom, a to najmä v tom prípade, keď odpad končí na skládkach. **Cena za skládkovanie komunálneho odpadu sa skladá z dvoch zložiek: poplatku za uloženie na skládku a poplatku, ktorý sa odvádza do** Environmentálneho fondu, ktorý je v správe Ministerstva životného prostredia SR. Priemerná hodnota poplatku za skládkovanie jednej tony zmesového komunálneho odpadu sa pohybuje okolo 35 eur. Poplatok pre Envirofond  bol do roku 2018 stanovený na cca 5 eur, v roku 2019 došlo k zvýšeniu z 5 eur na 7 až 17 eur, a to v závislosti od toho, ako obce a mestá dokázali triediť. V praxi platí, že čím viac obec dokáže triediť, tým menej by mala platiť za skládkovanie. **Výraznejšie zvýšenie sadzieb čaká mestá a obce aj počas nasledujúcich dvoch rokov.** Poplatok pre Envirofond v závislosti od miery triedenia bude totiž každým rokom rásť. V zmysle platnej legislatívy v roku 2020 vzrastie spomínaná sadzba zo 7 až 17 eur na 8 až 26 eur a v roku 2021  na 11 až 33 eur za tonu. Vyššie poplatky nie sú jediným dôvodom prudkého nárastu celkových nákladov za ukladanie zmesového komunálneho odpadu na skládkach. V prípade schválenia novely zákona o odpadoch sa počnúc januárom 2021 zavedie povinnosť upravovať odpad pred skládkovaním, čím sa cena za likvidáciu komunálneho odpadu ďalej navýši. Odhadujú sa výdavky v rozpätí 20 až 40 eur za tonu.

Poslancom bol v písomných podkladoch doručený návrh uznesenia s dôvodovou správou.

*V diskusii vystúpili:*

*Ing. Zoltán Tamašek, poslanec:*

* *dopyt k dobe uzatvorenia dodatku na dobu neurčitú,*

*Ing. Štěpánka Zacharová, starostka obce*

* *k uzavretiu dodatku zmluvy na dobu neurčitú dodávateľ služieb nepristúpi z dôvodov zvyšujúcich sa nákladov za likvidáciu zmesového komunálneho odpadu, ide napríklad o každoročné  zvyšovanie poplatkov za skládkovanie jednej tony zmesového komunálneho odpadu, ďalej sa predpokladá zavedenie ďalšej povinnosti, a to úprava zmesového komunálneho odpadu pred jeho samotným skládkovaním, čo pre obec bude znamenať ďalšie navýšenie výdavkov*

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 5/3*

*Hlasovanie „za/proti/zdržal sa hlasovania“ = 5/0/0*

**U z n e s e n i e** Obecného zastupiteľstva v Rúbani **č**. **85** zo dňa **13.12.2019**

Obecné zastupiteľstvo v Rúbani

**1. berie na vedomie**

Dodatok č. 1/2019 k Zmluve o dielo č. 24 – Rúbaň/2011 uzatvorenú medzi poskytovateľom: Brantner Nové Zámky, s.r.o. so sídlom Viničná 23, Nové Zámky a objednávateľom: Obec Rúbaň, predmetom ktorej je vykonávanie služieb, prostredníctvom ktorých je zabezpečený zber, preprava, zhodnocovanie alebo zneškodňovanie komunálnych odpadov

**2. odporúča**

starostke obce podpísať Dodatok č. 1/2019 k Zmluve o dielo č. 24 – Rúbaň/2011 uzatvorenú medzi poskytovateľom: Brantner Nové Zámky, s.r.o. so sídlom Viničná 23 Nové Zámky a objednávateľom: Obec Rúbaň, predmetom ktorej je vykonávanie služieb, prostredníctvom ktorých je zabezpečený zber, preprava, zhodnocovanie alebo zneškodňovanie komunálnych odpadov

**7/ Návrh plánu kontrolnej činnosti hlavného kontrolóra obce Rúbaň na I. polrok 2020**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál – Návrh plánu kontrolnej činnosti hlavného kontrolóra obce Rúbaň na I. polrok 2020, ktorý tvorí prílohu zápisnice pod písmenom E. Na základe ustanovenia § 18f) ods. 1 bodu b) zákona č. 369/1990 Zb. hlavný kontrolór obce predkladá obecnému zastupiteľstvu raz za šesť mesiacov návrh plánu kontrolnej činnosti, ktorý musí byť pred rokovaním 15 dní zverejnený spôsobom v obci obvyklým.

Poslancom bol v písomných podkladoch doručený návrh uznesenia s dôvodovou správou.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 5/3*

*Hlasovanie „za/proti/zdržal sa hlasovania“ = 5/0/0*

**U z n e s e n i e** Obecného zastupiteľstva v Rúbani **č**. **86** zo dňa **13.12.2019**

Obecné zastupiteľstvo v Rúbani

**schvaľuje**

Návrh plánu kontrolnej činnosti hlavného kontrolóra obce Rúbaň na I. polrok 2020

**8/ Návrh na VII. úpravu rozpočtu obce Rúbaň na rok 2019**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál – Návrh na VII. úpravu rozpočtu obce Rúbaň na rok 2019, ktorý tvorí prílohu zápisnice pod písmenom F. Rozpočet obce je základným finančným nástrojom finančného hospodárenia obce v príslušnom rozpočtovom roku. Návrh na VI. úpravu rozpočtu Obce Rúbaň na rok 2019 je vypracovaný v súlade so zákonom č. 583/2004 Z. z. o rozpočtových pravidlách územnej samosprávy. Pri vypracovaní návrhu na zmenu rozpočtu bolo zohľadnené očakávané plnenie rozpočtu na rok 2019.

Poslancom bol v písomných podkladoch doručený návrh uznesenia s dôvodovou správou.

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 5/3*

*Hlasovanie „za/proti/zdržal sa hlasovania“ = 5/0/0*

**U z n e s e n i e** Obecného zastupiteľstva v Rúbani **č**. **87** zo dňa **13.12.2019**

Obecné zastupiteľstvo v Rúbani

**schvaľuje**

VII. úpravu rozpočtu Obce Rúbaň na rok 2019

**9/ Sadzobník cien za služby poskytovaných obcou Rúbaň**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál – Sadzobník cien za služby poskytovaných obcou Rúbaň, ktorý tvorí prílohu zápisnice pod písmenom G.

Poslancom bol v písomných podkladoch doručený návrh uznesenia s dôvodovou správou.

*V diskusii vystúpili:*

*Imrich Petrík, poslanec:*

* *v prípade schválenia nového sadzobníka cien za služby poskytovaných obcou odporúča hlavnej kontrolórke k 30.06.2020 vyhodnotiť výšku príjmov za poskytnuté služby*

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo vznesené na rokovaní.

*Prítomnosť/kvórum = 5/3*

*Hlasovanie „za/proti/zdržal sa hlasovania“ = 5/0/0*

**U z n e s e n i e** Obecného zastupiteľstva v Rúbani **č**. **88** zo dňa **13.12.2019**

Obecné zastupiteľstvo v Rúbani

1. **ruší**
2. Uznesenie Obecného zastupiteľstva v Rúbani číslo 57 zo dňa 28.05.2015
3. Uznesenie Obecného zastupiteľstva v Rúbani číslo 291 zo dňa 30.5.2018
4. Uznesenie Obecného zastupiteľstva v Rúbani číslo 305 zo dňa 31.08.2018
5. **schvaľuje**

Sadzobník cien za služby poskytovaných obcou Rúbaň

**10/ Požiarny poriadok obce**

Starostka obce, Ing. Štěpánka Zacharová konštatovala, že poslancom obecného zastupiteľstva bol doručený materiál – Požiarny poriadok obce, ktorý tvorí prílohu zápisnice pod písmenom H. V zmysle zákona č. 214/2001 Z. z. ochrane pred požiarmi v znení neskorších predpisov je právnická osoba a fyzická osoba – podnikateľ, povinná vypracúvať, viesť a udržiavať v súlade so skutočným stavom dokumentáciu ochrany pred požiarmi, pričom druhy dokumentácie určuje vyhláška Ministerstva vnútra SR č. [121/2002 Z. z.](https://www.vssr.sk/main/goto.ashx?t=26&p=1019957&f=2) o požiarnej prevencii v znení neskorších predpisov.

Poslancom bol v písomných podkladoch doručený návrh uznesenia s dôvodovou správou.

*V diskusii vystúpili:*

*Zoltán Ešek, poslanec:*

* *cieľom je prevencia, aby sa predišlo škodám*

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo uvedené v podkladoch rokovania.

*Prítomnosť/kvórum = 5/3*

*Hlasovanie „za/proti/zdržal sa hlasovania“ = 5/0/0*

**U z n e s e n i e** Obecného zastupiteľstva v Rúbani **č**. **89** zo dňa **13.12.2019**

Obecné zastupiteľstvo v Rúbani

**schvaľuje a vydáva**

Požiarny poriadok obce

**11/ Rôzne**

Starostka obce, Ing. Štěpánka Zacharová podala tieto informácie:

Informácie o pripravovanej knihe Čarovné hrady a zámky Slovenska Vydavateľstvom CBS spol. s r. o. so sídlom v Banskej Bystrici, súčasťou ktorej bude aj prezentácia obcí a inštitúcií Slovenska. Ponuka na vypracovanie krátkej prezentácie aj o našej obci. Cena za prezentáciu obce v pripravovanej knihe sa odvíja od veľkosti prezentačnej plochy a od počtu kníh, ktoré by si v prípade záujmu naša obec objednala.

Dňa 26.11.2019 bola naša obec informovaná o predĺžení termínu do 19.12.2019 na predloženie žiadosti o nenávratné finančné prostriedky z Pôdohospodárskej platobnej agentúry pre podopatrenie 7.2.

Dôvodom je aktualizácia príručky na spracovanie žiadosti, ktorá priniesla aj zmeny.

Obec Rúbaň predloží Žiadosť o poskytnutie nenávratného finančného príspevku v rámci implementácie stratégie miestneho rozvoja vedeného komunitou z Programu rozvoja vidieka SR 2014 - 2020 pre opatrenie 7.2 Podpora na investície do vytvárania, zlepšovania alebo rozširovania všetkých druhov infraštruktúr malých rozmerov vrátane investícií do energie z obnoviteľných zdrojov a úspor energie na projekt s názvom „Revitalizácia odvodňovacej priekopy komunikácie v obci Rúbaň“.

Informácie o schválení dotácie vo výške 29 894,888 EUR pre Obec Rúbaň na základe podanej Žiadosti o poskytnutie dotácie na financovanie projektu na Ministerstvo vnútra Slovenskej republiky s názvom „Modernizácia hasičskej zbrojnice v obci Rúbaň“.

Informácie o zverejnení výzvy Environmentálnym fondom na zateplenie verejných budov v rámci činnosti L6. Cieľom uvedenej činnosti je v súlade so zákonom o obchodovaní s emisnými kvótami a zákonom o Environmentálnom fonde, finančne podporiť aktivity a opatrenia obcí, samosprávnych krajov a rozpočtových a príspevkových organizácií nimi zriadenými, vedúce k zvyšovaniu energetickej účinnosti existujúcich verejných budov. Žiadosť je možné predložiť v termíne do 30. 12. 2019

Starostka obce navrhuje uchádzať sa o dotácie z Environmentálneho fondu na projekt s názvom „Rekonštrukcia budovy materskej školy“ .

*Návrh na uznesenie:*

*Obecné zastupiteľstvo Obce Rúbaň na svojom 10. zasadnutí podľa § 11 ods. 4 zákona č. 369/1990 Zb. o obecnom zriadení v znení neskorších predpisov*

***s c h v a ľ u j e***

1. *Predloženie žiadosti o podporu formou dotácie pre rok 2019 vo výške 117 480,00 EUR na Environmentálny fond na činnosť L6: „Zvyšovanie energetickej účinnosti existujúcich budov vrátane zatepľovania“ za účelom realizácie projektu „Rekonštrukcia budovy materskej školy“ s celkovými nákladmi vo výške 125 444,54 EUR*
2. *Spolufinancovanie projektu „Rekonštrukcia budovy materskej školy“ z vlastných zdrojov minimálne vo výške 5 % z celkových oprávnených výdavkov na projekt*

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo vznesené na rokovaní.

*Prítomnosť/kvórum = 5/3*

*Hlasovanie „za/proti/zdržal sa hlasovania“ = 5/0/0*

**U z n e s e n i e** Obecného zastupiteľstva v Rúbani **č**. **90** zo dňa **13.12.2019**

Obecné zastupiteľstvo v Rúbani

**schvaľuje**

1. Predloženie žiadosti o podporu formou dotácie pre rok 2019 vo výške 117.480,00 EUR na Environmentálny fond na činnosť L6: „Zvyšovanie energetickej účinnosti existujúcich budov vrátane zatepľovania“ za účelom realizácie projektu „Rekonštrukcia budovy materskej školy“ s celkovými nákladmi vo výške 125.444,54 EUR
2. Spolufinancovanie projektu „Rekonštrukcia budovy materskej školy“ z vlastných zdrojov minimálne vo výške 5 % z celkových oprávnených výdavkov na projekt

Informácie o verejných zbierkach, ktoré boli zriadené samosprávami obcí Kolíňany a Jelenec a samosprávou mesta Prešov v súvislosti s tragickými udalosťami, ku ktorým došlo dňa 13. novembra 2019 a 5. decembra 2019.

Dňa 13. novembra 2019 došlo k nehode nákladného auta a autobusu pravidelnej linky Nitra –Kolíňany - Jelenec. Nehoda zasiahla do života 32 rodín, 12 osôb zahynulo, medzi nimi 6 maloletých detí ako aj jeden manželský pár.

Dňa 6. decembra 2019 došlo k výbuchu plynu v 12 podlažnom  bytovom dome na Mukačevskej ulici v Prešove. Pri výbuchu bolo usmrtených 7 osôb, ďalších 40 bolo zranených a jedna osoba je stále nezvestná. Nešťastie sa dotklo minimálne 90 ľudí, všetci zostali bez strechy nad hlavou.

Starostka obce navrhuje poskytnúť finančnú výpomoc pre obete nešťastia podľa možností obce, a to takto:

*Návrh na uznesenie:*

*Obecné zastupiteľstvo Obce Rúbaň na svojom 10. zasadnutí podľa § 11 ods. 4 zákona č. 369/1990 Zb. o obecnom zriadení v znení neskorších predpisov*

*schvaľuje*

1. *poskytnúť finančnú výpomoc vo výške 200 EUR na transparentný - samostatný účet vedený v Prima banka Slovensko a.s. v tvare IBAN: SK 62 5600 00000008 0192 9012 zriadený samosprávami obce Kolíňany a Jelenec na odškodnenie obetí tragickej dopravnej nehody nákladného auta a autobusu pravidelnej linky Nitra – Kolíňany – Jelenec , ku ktorej došlo 13. novembra 2019 a zasiahla do života 32 rodín*
2. *poskytnúť finančnú výpomoc vo výške 500 EUR na účet Mesta Prešov číslo SK 90 7500 0000 0040 0859 1229 zriadený pre občanov postihnutých výbuchom paneláku na Mukačevskej ulici v Prešove, ku ktorému došlo 5. decembra 2019*

Starostka obce sa uistila, že k predloženému návrhu uznesenia niet viac pripomienok, doplňujúcich alebo pozmeňujúcich návrhov.

Nato prebehlo hlasovanie o návrhu uznesenia v znení, v akom bolo vznesené na rokovaní.

*Prítomnosť/kvórum = 5/3*

*Hlasovanie „za/proti/zdržal sa hlasovania“ = 5/0/0*

**U z n e s e n i e** Obecného zastupiteľstva v Rúbani **č**. **91** zo dňa **13.12.2019**

Obecné zastupiteľstvo v Rúbani

**schvaľuje**

1. poskytnúť finančnú výpomoc vo výške 200 EUR na transparentný - samostatný účet vedený v Prima banka Slovensko a.s. v tvare IBAN: SK 62 5600 00000008 0192 9012 zriadený samosprávami obce Kolíňany a Jelenec na odškodnenie obetí tragickej dopravnej nehody nákladného auta a autobusu pravidelnej linky Nitra – Kolíňany – Jelenec , ku ktorej došlo 13. novembra 2019 a zasiahla do života 32 rodín
2. poskytnúť finančnú výpomoc vo výške 500 EUR na účet Mesta Prešov číslo SK 90 7500 0000 0040 0859 1229 zriadený pre občanov postihnutých výbuchom paneláku na Mukačevskej ulici v Prešove, ku ktorému došlo 5. decembra 2019

Okresný úrad Nové Zámky vyhlásil dňa 16.09.2019 výtvarnú súťaž „Ochranárik čísla tiesňového volania 112 a civilnej ochrany“, do ktorej sa zapojila i naša materská škola v poradí už po tretíkrát. Náš škôlkar Damján Tóth sa vo svojej kategórii umiestnil na krásnom treťom mieste. Zástupcovia Okresného úradu Nové Zámky mu prídu dňa 17.12.2019 osobne zagratulovať a odovzdať vecnú cenu. Malému škôlkarovi k dosiahnutému výsledku srdečne blahoželáme a ďakujeme.

Dňa 30.11.2019 dobrovoľní hasiči obce usporiadali v budove kultúrneho domu Ondrejovskú zábavu. Ohlasy sú dobré, hudba bola zabezpečená z našej družobnej obce Dömsöd.

Dňa 4.12.2019 sa aj naši obyvatelia zúčastnili divadelného predstavenia v Budapešti. Cestu zorganizovala poslankyňa PaedDr. Kristína Pócsová. Finančné výdavky s dopravou znášala naša obec.

Dňa 6.12.2019 zamestnanci obce usporiadali pre deti  materskej školy Mikulášsku oslavu.

Dňa 10.12.2019 sa konalo zasadnutie členov predsedníctva Dvory a okolie – združenia obcí, predmetom ktorého bolo aj zvyšovanie cien súvisiacich so zberom a likvidáciou komunálneho odpadu.

Dňa 12.12.2019 sa uskutočnilo rokovanie so zástupcami Generálneho štábu Ozbrojených síl Slovenskej republiky v súvislosti so žiadosťou obce o vybudovanie provizórneho premostenia ponad potok Paríž z dôvodu havarijného stavu mosta.

Dňa 16.12.2019 sa zamestnanci obce a aktivační zamestnanci budú podieľať na vianočnej výzdobe kostola.

Základná organizácia CSEMADOK usporiada dňa 29.12.2019 v našom kostole kultúrne podujatie na oslavu Vianoc. Na podujatie každého srdečne pozýva.

Starostka obce dala priestor poslancom na tlmočenie nápadov, názorov.

Pripomienky neboli podané žiadnym poslancom obecného zastupiteľstva.

**12 /Záver**

Nakoľko program zasadnutia obecného zastupiteľstva bol vyčerpaný, predsedajúca poďakovala všetkým prítomným za účasť a rokovanie ukončila. Vyjadrila vďaku poslancom a zamestnancom obce za vykonanú prácu a dobrú spoluprácu v roku 2019 a do roku 2020 popriala všetko najlepšie.

Erika Csölleová Ing. Štěpánka Zacharová

prednostka úradu starostka obce

Overovatelia: Zoltán Ešek

Imrich Petrík

Zapisovateľka: Helena Kanyicsková